open-index/open-wikipedia-markdown huggingface dataset:
అసలేం జరిగిందంటే

## అసలేం జరిగిందంటే
రచన: పి.వి.ఆర్.కె_ప్రసాద్

### అధ్యాయాల జాబితా
:# పరిచయం
:# చెమటలు పట్టించిన బైండోవరు
:# ముఖ్యమంత్రి నుంచి సమన్లు
:# నాకు నచ్చని భూ సంస్కరణలు
:# ముఖ్యమంత్రి సీటుకే ఎసరు పెట్టానుట
:# పదవి పీడ - కరెన్సీ బండ
:# CM వెంగళరావు అడిగిన ఫేవరు
:# నన్ను దోషిని చేసిన సంజయ్ గాంధీ
:# నా పుట్టి ముంచిన జొన్న పంట
:# రెవెన్యూ బోర్డుకి శ్రీముఖం
:# ఖమ్మం పొమ్మంది - ఉప్పెన రమ్మంది
:# మార్చి 31 మజా
:# సంజీవరెడ్డి - కళా పీఠం
:# శివ తాండవం
:# మంత్రాలయ మఠంలో కాశ్మీరు అబ్దుల్లా
:# ఆగ్రహ కెరటాలు
:# CM కి నేను చాలా దగ్గర
:# వారుణితో రొమాన్స్
:# నన్ను నమ్మని కేంద్రం
:# రాజేష్ పైలటూ - రైలింజనూ
:# హార్బరులో యుద్ధం
:# కేంద్ర మంత్రితో డీ
:# ఇళ్ళు కూలగొట్టి 'నెహ్రూ ప్లేసు' కట్టి
:# సమస్యల సుడిగుండం
:# పరమ దుర్మార్గుడు PVRK ప్రసాద్
:# PM దగ్గర నేను వద్దనుకున్న పోస్టు
:# PM అధికారులూ - అంతఃకలహాలూ 
:# PV పాలనా రహస్యం 
:# PV పై క్షుద్ర పూజలు - సంజయ్ గాంధి 
:# YS గురించి PV చెప్పిన రహస్యం 
:# మన్మోహన్ సింగ్ రాజీనామా
:# చంద్రజాలంలో PV 
:# ముఖ్యమంత్రిగా రజనీకాంత్
:# మా ఇంట్లో అమితాభ్ బచ్చన్ 
:# నేనొక జోకరు ముక్కని
:# అయోధ్యలో PV రామాలయం
:# నరసింహుడు-శ్రీనివాసుడు 
:# హవాలా రాకెట్టులో PV 
:# PV గారి ఎగిరే గుఱ్ఱం
:# అమెరికాలో చంద్రబాబు నాయుడు
:# పత్రికలపై మంత్రుల రుసరుస 
:# బ్రిటిష్ ప్రధానితో చంద్రబాబు 
:# హాంకాంగ్ అవినీతి 
:# నా ఇల్లు అమ్మి పెడతావా ప్రసాద్..? 
:# IAS గుండె లోతుల్లోంచి
:# అసలేం జరిగిందంటే

### శ్రవణ సంచిక
అసలేం జరిగిందంటే శ్రవణ సంచిక 

### ఇది కూడా చూడండి
పి.వి.ఆర్.కె_ప్రసాద్

అసలేం జరిగిందంటే

తిరుమల చరితామృతం

తిరుమల లీలామృతం

సర్వసంభవామ్‌_(నాహం_కర్తాః_హరిః_కర్తాః)

## మూలాలు

వర్గం:తెలుగు పుస్తకాలు
వర్గం: తెలుగు భాష
వర్గం: తెలుగు సాహిత్యం
సర్వసంభవామ్ (నాహం కర్తాః హరిః కర్తాః)

టి.టి.డి దేవస్థానంలో ఎగ్జిక్యూటివ్ ఆఫీసర్ గా పి.వి.ఆర్.కె ప్రసాద్ (పత్రి వెంకట రామకృష్ణ ప్రసాద్) నాలుగు సంవత్సరాలు పనిచేసి. ఆ కాలంలో ఆయనకు ఎదురయిన అనుభవాలను “సర్వసంభవామ్” (నాహం కర్తా, హరిః కర్తా) అనే శీర్షికలో వ్రాయటం జరిగింది. ఈ పుస్తకము శ్రీ వేంకటేశ్వరుని మహత్యాలని (సాధికారంగా) తెలుపుతుంది. ఈ పుస్తకాన్ని ఇంగ్లీషులో When I Saw Tirupati Balaji పేరుతో అనువదించారు.

## సర్వసంభవామ్‌ (నాహం కర్తాః హరిః కర్తాః)
రచన: పి.వి.ఆర్.కె ప్రసాద్

ఈ పుస్తకము నకు సర్వసంభవామ్‌ (నాహం కర్తాః హరిః కర్తాః) అనే పేరు బహుశా, శ్రీ మధ్వాచార్యుడు తన గీతా తాత్పర్యము లోని ఈ క్రింది శ్లోకమును దాని గూడార్థమును పరిగణ లోనికి తీసుకొని ఉన్నారేమో అని అనిపిస్తుంది.


::నాహం కర్తాః హరిః కర్తా తత్పూజా కర్మ చాఖిలం|
::తదాపి మత్కృతా పూజా తత్ప్రసాదేన నా అన్యథా||


::తెలుగు అనువాదము
::::నేను కర్తను కాను, శ్రీహరి మాత్రమె కర్త, నేను చేసే ప్రతి కార్యము (పని) నా ఆరాధన (దేవతారాదన). నా ఆరాధన కేవము దైవానుగ్రహము వల్లే సాద్యము అవుతుంది. నా ఆరాధన ఫలితము కేవలము కేవలము దైవానుగ్రహము వల్లనే నాకు కలుగుతాయి.

::ఆంగ్ల అనువాదము
::::"I am not the doer, shri Hari is the doer, all the actions that I do are His worship. Even then, the worship I do is through His grace and not otherwise. That devotion and the fruits of the actions that come to me are due to His recurring grace"

### అద్యాయముల జాబితా

:# పరిచయం 
:# మోకాలికీ కొండకీ ఏం సంబంధం ?
:# జపాలకి జడివానలు కురుస్తాయా 
:# రాష్ట్రపతికి అడ్డం పడ్డ విమానం 
:# ఆ ఉగాదికి అలా ఎందుకైంది? 
:# పదహారు గంటల అజ్ఞానం 
:# కొండ-ఉప్పు-బెల్లం 
:# మాస్టరు ప్లాను పద్మవ్యూహంలో 
:# శ్రీనివాసుడు నిర్దయుడా....! 
:# ముఖ్యమంత్రి ఆగ్రహ జ్వాలల్లో 
:# అద్భుత యజ్ఞం 
:# కాసుల హారం 
:# హరే శ్రీనివాస 
:# ఆ ఒక్క క్షణం కోసం 
:# ప్రత్యేక కళ్యాణోత్సవం 
:# అర్దరాత్రి చీఫ్ సెక్రటరీ 
:# 'పద్మావతి' పై అసెంబ్లీలో ప్రశ్న
:# ఏడో మైలు రాయిలో హత్య 
:# రామకృష్ణ మఠం - స్వామి రంగనాదానంద 
:# ఎమ్మెస్ గళంలో పెరుమాళ్ 
:# శ్రీవారి నామం 
:# ప్రసాద్ డౌన్....డౌన్.. 
:# అంధకారంలో ఓ అనుభవం 
:# నేను నేరస్తుణ్ణి 
:# నాహం కర్తా హరిహ్ కర్తా 
:# నేరస్తుడెవరు 
:# నవరత్నాలు-సుబ్బారావు 
:# ఆనందం ఆర్ణవమైతే 
:# NTR దృష్టిలో మూడు నేరాలు 
:# మధు పెళ్లి ఎవరు జరిపించారు 
:# హరి గురు అనుగ్రహం

### శ్రవణ సంచిక
నాహం కర్తాః హరిః కర్తాః 

### ఇది కూడా చూడండి
అసలేం జరిగిందంటే

తిరుమల చరితామృతం

తిరుమల లీలామృతం

సర్వసంభవామ్‌ (నాహం కర్తాః హరిః కర్తాః)

## మూలాలు

వర్గం:తెలుగు పుస్తకాలు
వర్గం:తెలుగు భాష
వర్గం:తెలుగు సాహిత్యం
జయప్రభ

**జయప్రభ**  ప్రముఖ రచయిత్రి. స్త్రీవాద రచయిత్రిగా సుప్రసిద్ధురాలు. ఈమె వ్రాసిన "చూపులు", ”పైటని తగలెయ్యాలి” అనే కవితలు సాహిత్యప్రపంచంలో ప్రకంపనలను సృష్టించాయి. ఇవి పలుభాషలలోకి అనువదించబడ్డాయి.
## విశేషాలు
ఈమె మహారాష్ట్ర లోని నాగపూర్ నగరంలో 1957, జూలై 29న జన్మించారు . ఈమె విద్యాభ్యాసం విశాఖపట్నంలో గడిచింది. ఈమె  తెలుగు సాహిత్యంలో ఎం.ఏ. చదివారు . ఉస్మానియా విశ్వవిద్యాలయం నుండి తెలుగు నాటకంపై పరిశోధన చేసి పి.హెచ్.డి. సంపాదించారు. ఈమె ప్రస్తుతం సికిందరాబాదులో నివసిస్తున్నారు . తెలుగులో వచ్చిన మొదటి స్త్రీవాద కరపత్రికగా  1989లో హైద్రాబాదు నుండి వెలువడిన 'లోహిత' అనే పత్రికకు *కొండవీటి సత్యవతి*తో కలిసి సంపాదకత్వం వహించారు. ఈమె కవిత్వాన్ని మాజీ ప్రధానమంత్రి పి.వి.నరసింహారావు Unforeseen Affection and Other Love Poems అనే పేరుతో ఆంగ్లంలోకి అనువదించారు .

## రచనలు
# ది పబ్ ఆఫ్ వైజాగపట్నం
# యశోధరా వగపెందుకే
# చింతల నెమలి
# యుద్ధోన్ముఖంగా...
# క్షణ క్షణ ప్రయాణం
# ఇక్కడ కురిసిన వర్షం ఎక్కడి మేఘానిది? 
# భావకవిత్వంలో స్త్రీ
# వలపారగించవమ్మ వనిత నీ-యలుక చిత్తమున కాకలివేసినది
# వామనుడి మూడోపాదం
# నాలుగో గోడ
#పైటని తగలెయ్యాలి
#విచ్చుకత్తులు
#యశోదరా వగపెందుకే
#సూర్యుడు కూడా ఉదయిస్తాడు

## మూలాలు

వర్గం:తెలుగు రచయిత్రులు
వర్గం:1957 జననాలు
వర్గం:స్త్రీవాద రచయితలు
వర్గం:తెలుగు కవయిత్రులు
రవీంద్రసూరి నామాల

**రవీంద్రసూరి నామాల** తెలంగాణ రాష్ట్రానికి చెందిన కవి, రచయిత, నటుడు, సినిమా దర్శకుడు. 2015 లో చెంబు చిన సత్యం (ఎల్.ఐ.సి. ఏజెంట్) సినిమాకి దర్శకత్వం వహించి, తెలుగు సినిమారంగంలోకి అడుగుపెట్టాడు. 

## జననం
రవీంద్రసూరి సెప్టెంబర్ 24న చినసాయిలు, వెంకటమ్మ దంపతులకు తెలంగాణ రాష్ట్రం, సూర్యాపేట జిల్లా, నూతనకల్ మండలంలోని చిల్పకుంట్ల గ్రామంలో జన్మించాడు.

## విద్యాభ్యాసం
ప్రాథమిక విద్యను చిల్పకుంట్లలో, నూతనకల్ లోని ప్రభుత్వ ఉన్నత పాఠశాలలో ఉన్నత విద్యను పూర్తిచేసిన రవీంద్రసూరి, మాధ్యమిక విద్యను సూర్యాపేటలోని ప్రభుత్వ జూనియర్ కళాశాలలో, శ్రీ వెంకటేశ్వర డిగ్రీ కళాశాలలో బి.ఏ. (ఆంగ్ల సాహిత్యం) చదివాడు. ఉస్మానియా విశ్వవిద్యాలయం నుండి ఎం.ఏ (తెలుగు), బి.సి.జె. అటుతరువాత తెలుగు విశ్వవిద్యాలయం లో జానపద కళల శాఖలో ఎం.ఫిల్ చదివాడు.

## వివాహం
ఈయనకు రాణి ఐశ్వర్య తో వివాహం జరిగింది. వీరికి ఇద్దరు కుమారులు (అక్షర్ పవన్, ఆద్య శ్రీ మహేష్)

## రచనలు
* రణన్నినాదం నా తెలంగాణ (పుస్తకం)
* జానపద కళారూపాలు (ఆంధ్ర, తెలంగాణ అన్ని జానపద కళారూపాల ఆంధ్రభూమి మాస పత్రికలో ప్రచురణ)
* నాకు నువ్వు నీకు నేను (ధారావాహిక) 
* 200 కవితలు 
* 25 కథలు
* అనేక వ్యాసాలు

## టీవీ రంగం
* సి.ఐ.డి విశ్వనాథ్ (టీవీ5 ధారావాహిక) కు కథ, మాటలు అందించాడు
* క్రిమినల్ స్టోరీస్ (ఎన్.టీవీ నేర కార్యక్రమం) 100 భాగాలకు రచయితగా చేశాడు
* నువ్వొస్తావని (మాటీవీ ధారావాహిక) కు మాటలు అందించాడు
* టేక్ ఇట్ ఈజీ (విస్సా టీవీ హాస్య కార్యక్రమం) కు కథ,[మాటలు అందించాడు

## చలనచిత్ర రంగం
# **దర్శకుడిగా:** చెంబు చిన సత్యం (ఎల్.ఐ.సి. ఏజెంట్) (రచన, దర్శకత్వం)
# **రచయితగా:** చెంబు చిన సత్యం (ఎల్.ఐ.సి. ఏజెంట్), జయహే (2010)
# **సంభాషణలు:** మై నేమ్ ఈజ్ అమృత" (2010), తొలిపాట

## నటుడిగా
* జయహే (చలన చిత్రం), 
* సిక్త్ సెన్స్ (లఘు చిత్రం), 
* నువ్వొస్తావని (ధారావాహిక) లలో నటించాడు.

## అవార్డులు - పురస్కారాలు
# తొలి ఉత్తమ దర్శకుడు (కలర్స్ అవార్డు)
# తేజ కళా పురస్కారం-2015
# ఉత్తమ మాటల రచయిత (ముద్ద మందారం సీరియల్, జి.వి.ఆర్ ఆరాధన కల్చరల్ ఫౌండేషన్ అవార్డు, 28 డిసెంబరు 2019)

## చిత్రమాలిక

Ravindra Book.jpg|రణన్నినాదం నా తెలంగాణ పుస్తక ముఖచిత్రం


## మూలాలు

వర్గం:తెలుగు సినిమా దర్శకులు
వర్గం:1973 జననాలు
వర్గం:జీవిస్తున్న ప్రజలు
వర్గం:తెలుగు కవులు
వర్గం:తెలుగు రచయితలు
వర్గం:తెలుగు సినిమా నటులు
వర్గం:అంతర్జాల రచయితలు
వర్గం:సూర్యాపేట జిల్లా సినిమా నటులు
వర్గం:సూర్యాపేట జిల్లా సినిమా దర్శకులు
వర్గం:సూర్యాపేట జిల్లా రచయితలు
వర్గం:తెలుగు విశ్వవిద్యాలయం పూర్వ విద్యార్థులు
షాదీ ముబారక్ పథకం

**షాదీ ముబారక్ పథకం** తెలంగాణ రాష్ట్రం లోని ముస్లిం మైనారిటీ వర్గాలకు చెందిన యువతుల వివాహాల కోసం రూ. 1,00,116 చొప్పున ఆర్థిక సాయం అందించే లక్ష్యంతో తెలంగాణ రాష్ట్ర ప్రభుత్వం 2014, అక్టోబర్ 2న ప్రవేశపెట్టిన పథకం. 2017, మార్చి 13న ప్రవేశపెట్టిన 2017-18 తెలంగాణ బడ్జెట్ లో ఈ పథక ఆర్థిక సాయాన్ని రూ.51వేల నుండి రూ.75,116 లకు పెంచారు. 2018, మార్చి 19న రూ.1,00,116 కు పెంచారు. దివ్యాంగ ఆడబిడ్డలకు రూ.1,25,016 అందజేస్తోంది.

## ప్రారంభం
తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖరరావు గారు అక్టోబరు 2, 2014 నుంచి ఈ పథకాన్ని అమలులోకి తీసుకొచ్చారు. 18ఏళ్లు వయోపరిమితి ఉన్న ముస్లిం మైనారిటీ వర్గాలకు చెందిన యువతులకు ఈ పథకం వర్తిస్తుంది. గ్రామాల్లో ఆదాయం రూ.లక్షన్నర, పట్టణాల్లో రూ.2 లక్షల ఆదాయం ఉన్న వారు ఈ పథకానికి అర్హులు.

## నియమాలు - అర్హతలు
# అర్హులైన యువతులు తమ వివాహానికి నెల రోజుల ముందు మీ-సేవ కేంద్రాల నుంచి దరఖాస్తు చేసుకోవాలి
# ముస్లిం మైనారిటీ వర్గాలకు చెందిన యువతులు మాత్రమే ఈ పథకానికి అర్హులు
# ధరఖాస్తుదారులు తెలంగాణ రాష్ట్రానికి చెందిన వారై ఉండాలి. వారి కుటుంబ సభ్యుల ఆదాయం రూ. 2 లక్షలకు మించకూడదు
# వివాహ సమయానికి అమ్మాయి వయసు 18 సంవత్సరాలు పూర్తయి ఉండాలి
# బ్యాంకు ఖాతా పుస్తకం (వధువు పేరు మీద ఏదైనా జాతీయ బ్యాంకు నుంచి తీసుకున్న బ్యాంకు ఖాతా పుస్తకంపై వధువు ఫొటో తప్పనిసరిగా ఉండాలి)

## కావలసిన ధ్రువపత్రాలు
# పుట్టిన తేదీ ధృవపత్రం (మీసేవ ద్వారా సంబంధిత అధికారులు జారీ చేసినది)
# కులం ధృవీకరణ పత్రం (మీసేవ ద్వారా సంబంధిత అధికారులు జారీ చేసినది)
# ఆదాయ ధృవీవకరణ పత్రం (వివాహం జరుగు తేదీ నాటికి 6 నెలలలోపు మీ-సేవ ద్వారా సంబంధిత అధికారిచేత జారీ చేసినది)
# పెళ్లికూతురు, పెళ్ళికుమారుడికి చెందిన ఇద్దరి ఆధార్ కార్డులు
# బ్యాంకు ఖాతా పుస్తకం (వధువు పేరు మీద ఏదైనా జాతీయ బ్యాంకు నుంచి తీసుకున్న బ్యాంకు ఖాతా పుస్తకంపై వధువు ఫొటో తప్పనిసరిగా ఉండాలి)
# వివాహ ఆహ్వాన పత్రిక
# వివాహం జరిపించిన గ్రామ పంచాయతీ/చర్చి /మసీదు/ ఏ ఇతర అధికారిక సంస్థ ద్వారా అందిన ఉత్తరం

## ధరఖాస్తు విధానం
తెలంగాణ ఈపాస్ లో ధరఖాస్తు చేసుకోవాలి. పెళ్ళికి 10 రోజుల ముందు ఆర్థిక సహాయం అందేలా ప్రభుత్వం ఏర్పాట్లు చేసింది.

## ఇతర వివరాలు
వివాహం జరిగిన తరువాత కళ్యాణలక్ష్మి పథకం కింద ఆర్థిక సాయం చేయాలనే నిబంధనను మార్చి, పెళ్ళి అవసరాలకోసం డబ్బును ముందే అందించాలన్న ఉద్దేశంతో దరఖాస్తు చేసిన కొద్ది రోజులలోనే ఆ దరఖాస్తు ఫారాలను పరిశీలించి, రూ.1,00,116 ఆర్థిక సాయం వధువు పేరుమీద ఉన్న బ్యాంకు ఖాతాలో జమచేస్తారు. జిల్లా కేంద్రంలోని సాంఘిక సంక్షేమశాఖ కార్యాలయంలో, లేదా దగ్గరలోని తహసీల్దార్ కార్యాలయంలో పూర్తి సమాచారం పొందవచ్చు. ఈ పథకం ద్వారా మార్చి 2018 నాటికి 3,65,000 మందికి లబ్ధి చేకూరింది. షాదీముబారక్‌కు 2020-2021 వార్షిక సంవత్సరం రూ. 300 కోట్లు ప్రతిపాదించగా, ప్రతి మూడునెలలకు రూ.75 కోట్ల చొప్పున నిధులు మంజూరు చేశారు.

షాదీముబారక్‌, కల్యాణలక్ష్మి పథకాల కింద 2021, సెప్టెంబరు 18వ తేదీనాటికి 7,14,575 మంది ఆడపిల్లలకు లబ్ధిచేకూరింది. దీనికోసం ప్రభుత్వం రూ.5,556.54 కోట్లు వెచ్చించింది. 2022, నవంబరు 18వ తేదీనాటికి 11,62,917 మంది ఆడపిల్లల పెళ్ళిలకు రూ.10,000 కోట్లు అందజేయబడింది. ఆర్థికసాయాన్ని అందజేశారు. ఇప్పటివరకు ఈ పథకానికి 13,18,983 మంది దరఖాస్తు చేసుకోగా, అందులో 11,62,917  మందికి ఈ పథకం వచ్చింది.

## బడ్జెట్ వివరాలు

* 2014-15 బడ్జెటులో ఈ పథకానికి 100 కోట్ల రూపాయలు కేటాయించబడింది.
* 2018 తెలంగాణ రాష్ట్ర బడ్జెట్లో ఈ పథకానికి 1,450 రూపాయలు కేటాయించారు.

## మూలాలు

వర్గం:తెలంగాణ ప్రభుత్వ పథకాలు
హొమాయ్ వ్యరవాలా

**హొమాయ్ వ్యరవాలా** (9 డిసెంబరు 1913 – 15 జనవరి 2012), భారతదేశ మొట్టమొదటి ఫోటో విలేఖరి. ఆమె డాల్డా 13 అనే పేరుతో ప్రసిద్ధి చెందింది. 1930లలో ఆమె క్రియాశీలకంగా  పనిచేసేది. 1970వ దశకంలో ఉద్యోగవిరమణ చేసింది ఆమె. 2011లో హొమాయ్ ను భారత ప్రభుత్వం, దేశంలోని రెండో అతి  పెద్ద పురస్కారమైన పద్మ విభూషణ్ పురస్కారంతో గౌరవించింది.

## తొలినాళ్ళ జీవితం, విద్యాభ్యాసం
డిసెంబరు 9, 1913న గుజరాత్ లోని వ్యరవాలా, నవసరీలో పార్సీ కుటుంబంలో జన్మించింది హొమాయ్. సర్ జె. జె. స్కూల్ ఆఫ్ ఆర్ట్ లోనూ, ముంబయి విశ్వవిద్యాలయం లలో చదువుకుంది.

## వ్యక్తిగత జీవితం
గాంధేయవాది అయిన హొమాయ్, తన జీవితంలో గాంధీ మార్గాన్ని అనుసరించింది. ఆమె జీవితాంతం అతి సాధారణంగా బ్రతికింది.

## వృత్తి
1930లో వృత్తి జీవితాన్ని ప్రారంభించిన ఈమె, 1942లో ముంబైకు మారిన తరువాత జాతీయ స్థాయి గుర్తింపు లభించడంతో వృత్తిలో మార్పు వచ్చింది. ఆ తర్వాత ఈమె తన మకామును ఢిల్లీకి మార్చింది. అక్కడ 30యేళ్లకు పైగా నివసించింది. ఈమె ప్రెస్ ఫోటోగ్రాఫర్‌గా గాంధీ,నెహ్రూ, జిన్నా, ఇందిరాగాంధీ, నెహ్రూ - గాంధీ కుటుంబాల ఫోటోలను తీసింది. రెండవ ప్రపంచ యుద్ధం తరువాత ఈమె ముంబాయి నుండి వెలువడే  *[[ఇలస్ట్రేటెడ్ వీక్లీ ఆఫ్ ఇండియా]]*లో 1970 వరకు పనిచేసింది. ఆ సమయంలో ఈమె తీసిన పలు నలుపు తెలుపు ఛాయాచిత్రాలు తరువాతి కాలంలో ప్రతిరూపాలుగా నిలిచిపోయాయి. ఈమె 1973లో తన భర్త మరణానంతరం వడోదరలో స్థిరపడింది. తరువాత తన ఛాయాచిత్రాల సేకరణను ఈమె ఢిల్లీలోని అల్కాజీ ఫౌండేషన్‌ ఫర్ ఆర్ట్స్ అనే సంస్థకు ఇచ్చివేసింది. ఈమె 104 జయంతి సందర్భంగా గూగుల్ ఒక డూడుల్ ద్వారా నివాళిని అర్పించింది. " First Lady of the Lens" అనే శీర్షికతో ఉన్న ఈ డూడుల్ మధ్యభాగంలో "హొమాయ్" చిత్రం ఉంది.

## మరణం
ఈమె ఊపిరితిత్తులకు సంబంధించిన వ్యాధితో బాధపడుతూ తన 98వ యేట 2012, జనవరి 15న వడోదరలో మరణించింది.

## మూలాలు

వర్గం:1913 జననాలు
వర్గం:2012 మరణాలు
వర్గం:మహిళా కళాకారులు
వర్గం:పద్మవిభూషణ పురస్కారం పొందిన మహిళలు
వర్గం:గుజరాత్ వ్యక్తులు
రేణుకా సహాని

**రేణుకా సహాని** ఒక భారతీయ చలనచిత్రనటి. ఈమె మరాఠీ, హిందీ, తెలుగు తదితర భాషా చిత్రాలలో నటించింది. దూరదర్శన్‌లో జనాదరణ పొందిన సురభి అనే ధారావాహిక కార్యక్రమం ఈమెకు మంచి పేరు తెచ్చిపెట్టింది.
## విశేషాలు
ఈమె మహారాష్ట్రలో 1966 అక్టోబర్ 7న జన్మించింది. ముంబాయిలోని మితిబాయ్ కాలేజీలోను, సెయింట్ జేవియర్స్ కాలేజీలో చదివింది. ముంబాయి యూనివర్సిటీ నుండి క్లినికల్ సైకాలజీలో పోస్ట్ గ్రాడ్యుయేషన్ చేసింది. *హచ్ సున్‌బైచా భావ్* అనే మరాఠీ సినిమాతో నటనకు శ్రీకారం చుట్టి ఆ తర్వాత ఎన్నో మరాఠీ సినిమాలు చేసింది. ఈమె తల్లి శాంతా గోఖలే రాసిన *రిటా వెలింగ్కర్‌*నవల ఆధారంగా *రిటా* అనే మరాఠీ సినిమాకు తొలి సారి దర్శకత్వం వహించి అందులో నటించింది. సర్కస్ అనే తొలి దశపు భారతీయ సీరియల్‌లోనూ ఈమె నటించింది. ఆ తర్వాత సురభి అనే ప్రాయోజిత సంచికా కార్యక్రమాన్ని సిద్దార్థ్ కక్‌తో కలిసి సమర్పించింది. మరాఠీ సినిమాల ద్వారా రాని పేరు ప్రఖ్యాతులు సురభి ద్వారా వచ్చాయి. అవే ఈమెను "హమ్ ఆప్ కే హై కౌన్" వంటి సూపర్‌హిట్ సినిమాలో ప్రాధాన్యమున్న పాత్రను వరించేలా చేశాయి. హిందీలో జాకీష్రాఫ్, పల్లవి జోషి తదితరులతో నటించింది. ఇంతిహాన్ అనే టివీ సీరియల్‌లో పోషించిన బలమైన ఆత్మవిశ్వాసం కలిగిన యువతి పాత్ర ఈమెకు ఎంతో పేరు తెచ్చిపెట్టింది. తెలుగులో రామ్‌గోపాల్‌వర్మ నిర్మాణంలో మనీ సినిమాలో చిన్నాకు జోడీగా నటించింది. కొన్నేళ్ల తర్వాత దానికి సీక్వెల్‌గా తీసిన మనీ మనీ సినిమాలోనూ నటించింది. అటు నటిగా జన్మనిచ్చిన చిన్నితెరని వదలకుండానే వెండితెర మీదా రాణించిన రేణుక తెరమీద నటించింది తక్కువే అయినా ఎక్కువగా గుర్తుండిపోయే పాత్రలు పోషించింది. 1998 వరకూ వరుసగా నటిస్తూ వచ్చి ఆ తర్వాత అరకొరగా అదీ 2010 దాకా కనిపించింది.

## కుటుంబ జీవితం
బలుపు, తడాఖా, బంగారం వంటి తెలుగు సినిమాలలో నటించిన బాలీవుడ్ నటుడు అశుతోష్ రాణాను ఈమె ప్రేమించి 2001లో వివాహం చేసుకుంది. వీరికి శౌర్యమన్, సత్యేంద్ర అనే ఇద్దరు పిల్లలు కలిగారు.
## దర్శకత్వం వహించిన సినిమా
*త్రిభంగా

## మూలాలు

## బయటి లింకులు
*

వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:భారతీయ టెలివిజన్ నటీమణులు
వర్గం:1966 జననాలు
జానకి అమ్మ

జస్టిస్ జానకి అమ్మ (1920–2005), కేరళ ఉన్నత న్యాయస్థానానికి మాజీ న్యాయమూర్తి. ఆమె కేరళలోని త్రిస్సూర్ జిల్లలో ఒక గ్రామంలో జన్మించింది. జానకీ జీవితంలో ఎక్కువ భాగం మాత్రం ఎర్నాకుళంలో జీవించింది. 1974 మే 30న కేరళ ఉన్నత న్యాయస్థానానికి ప్రధాన న్యాయమూర్తిగా బాధ్యతలు స్వీకరించింది. భారతదేశంలోనే రెండో మహిళా హైకోర్టు న్యాయమూర్తి జానకీ అమ్మ కావడం విశేషం. 1982 ఏప్రిల్ 22 వరకు జడ్జిగా పనిచేసింది ఆమె.

## రాజకీయ జీవితం
ఆమె 1940-44 మధ్య కాలంలో భారత స్వాతంత్ర్య సంగ్రామంలో క్రియాశీలకంగా పాల్గొన్నారు. ఆమె తాన్ విద్యాభ్యాసం అనంతరం కొచ్చిన్ ప్రజా మండలంలో చేరారు. తరుగాత భారత జాతీయ కాంగ్రెస్ పార్టీలోనికి చేరారు.

ఆమె ట్రావెన్స్‌కోర్-కొచ్చిన్ లో మొదటి మహిళా మ్యునిసిపల్ చైర్‌పర్సన్ గా పనిచేసారు. ఆమె ఏప్రిల్ 1953 నుండి మార్చి 1956 వరకు ఎర్నాకుళం మ్యునిసిపల్ కౌన్సిల్ కు చైర్ పర్సన్ గా బాధ్యతలు నిర్వహిమారు. ఆమె న్యాయ విభాగంలో చేరిన తరువాత తన రాజకీయ జీవితానికి స్వస్తి చెప్పారు.

## న్యాయ వ్యవస్థ
ఆమె తన న్యాయవాద వృత్తిని న్యాయవాది పనంపల్లి గోవింద మీనన్ వద్ద జూనియర్ గా ప్రారంభించారు. తరువాత ఆమె కొజికోడ్, టెలిచెర్రి, మంజేరి ప్రాంతాలలో జిల్లా మెజిస్ట్రేట్, జిల్లా, సెషన్స్ జడ్జిగా బాధ్యతలు నిర్వహించారు. ఆమె మే 30 1974లో కేరళ హైకోర్టులో న్యాయమూర్తిగా బాధ్యతలు స్వీకరించారు. భారతదేశంలో న్యాయవాద వృత్తిని అలంకరించిన మహిళలలో ఆమె రెండవవారు. ఆమె 1982 ఏప్రిల్ 22 న కేరళ హికోర్టు నుండి పదవీ విరమణ చేశారు.

## దర్యాప్తులు / విచారణ కమీషన్లు
ఆమె కేరళ హైకోర్టు నుండి న్యాయమూర్తిగా పదవీ విరమణ చేసిన తదుపరి న్యాయ రంగంలో వివిధ సేవలనందించారు. 1983లో ఆమె అనేక మంది కారణమైన కల్తీ సారా ఉదంతాన్ని దర్యాప్తు చేయడానికి రాష్ట్ర ప్రభుత్వంచే నియమింపబడ్డారు. ఆమె చేసిన సిఫార్సులకనుగుణంగా రాష్ట్ర ప్రభుత్వం అబ్కారీ విధానంలో 57 (A) సెక్షనును ప్రవేశపెట్టింది. ఆమె కేరళ ప్రభుత్వానికి సంబంధించిన అనేక దర్యాప్తులు, విచారణ కమిషన్లలో తన సేవలనందించారు.

## ఇతర పదవులు
ఆమె ఎర్నాకుళం కారయోగం అధ్యక్షురాలిగా కూడా తన సేవలనందించారు.
## మూలాలు

## ఇతర లింకులు

వర్గం:1920 జననాలు
వర్గం:2005 మరణాలు
వర్గం:న్యాయమూర్తులు
లక్ష్మీపురం (చందర్లపాడు)

**లక్ష్మీపురం (చందర్లపాడు)**, కృష్ణా జిల్లా, చందర్లపాడు మండలానికి చెందిన రెవెన్యూయేతర గ్రామం.
 
## గ్రామంలోని దర్శనీయ ప్రదేశాలు/దేవాలయాలు
### శ్రీ రాధాకృష్ణ, పార్వతీ సమేత శ్రీ పరమేశ్వరస్వామివారి ఆలయాలు
నూతనంగా నిర్మించిన ఈ ఆలయాలలో విగ్రహ ప్రతిష్ఠా మహోత్సవాలలో భాగంగా, 2017,మార్చి-13వతేదీ సోమవారంనాడు, పూజా కార్యక్రమాలు నిర్వహించారు. యాగశాలలో దంపతులు పూజలు చేసారు. పురాణ ప్రవచనం నిర్వహించారు. 14వతేదీ మంగళవారంనాడు ఆలయాలలో జలాధివాసం కార్యక్రమం కోలాహలంగా నిర్వహించారు. గ్రామస్థులు ప్రతి ఇంటి నుండి బిందెలతో నీటిని తీసికొని వచ్చి, ఆలయాలలో అభిషేకాలు నిర్వహించారు. ధ్వజస్తంభాలను, ప్రతిష్ఠించవలసిన విగ్రహాలకు గ్రామోత్సవం నిర్వహించారు. అనంతరం గుడిమెట్ల గ్రామ సమీపంలోని కృష్ణానది వద్దకు తీసికొనివెళ్ళి, ప్రత్య్కపూజలు నిర్వహించి, జలాధివాసం నిర్వహించారు. మహిళలు, భక్తులు అనేకంగా వాహనాలలో నదివద్దకు చేరుకొని, ఈ కార్యక్రమాన్ని తిలకించారు. భక్తులతో కృష్ణానదీతీరం కోలాహలంగా కనిపించింది. 16వతేదీ గురువారంనాడు విగ్రహాల ప్రతిష్ఠ, అనంతరం అన్నదానం నిర్వహించారు. పలు గ్రామాలనుండి భక్తులు బారీగా తరలి వచ్చారు.

## మూలాలు

## వెలుపలి లింకులు
వర్గం:ఆంధ్రప్రదేశ్ సీఆర్‌డీఏ గ్రామాలు
మాళవిక

**మాళవిక ** ఒక తెలుగు సినీ నేపథ్య గాయని.  అనేక ప్రేక్షకాదరణ పొందిన పాటలను పాడింది.
## నేపధ్యము
చిరు ప్రాయంలోనే తన తల్లి వద్ద సంగీత శిక్షణ తీసుకున్నది. ఈమె తల్లి ఒక సంగీత ఉపాధ్యాయురాలు. తర్వాత శాస్త్రీయ సంగీతంలో కుమారి మందపాక శారద గారి వద్ద శిక్షణ పొందింది. విశాఖపట్నం లోని లిటిల్ ఏంజెల్స్ పాఠశాల నుండి ప్రాథమిక విద్యాభ్యాసాన్ని పూర్తి చేసింది. ఈమె తల్లి కూడా ఇదే పాఠశాలలో సంగీత ఉపాధ్యాయురాలుగా పనిచేసేది.చిన్నప్పటినుండి వీరి ఇంటిలో సంగీత వాతావరణం మధ్య పెరిగింది. చిన్నప్పటినుండి విశాఖపట్నం, చుట్టుపక్కల జరిగిన అనేక పాటలపోటీలలో పాల్గొని అనేక బహుమతులు గెలుచుకున్నది. సినీరంగంలో అవకాశాలు పెరగడంతో వీరి కుటుంబం హైదరాబాదుకి మకాం మార్చింది.
## పాడుతా తీయగా లో అవకాశం

## వ్యక్తిగత జీవితం
2013 ఫిబ్రవరి 15న ఈమె వివాహం ఒరిస్సా రాష్ట్రం బరంపురంకు చెందిన కృష్ణ చైతన్యతో జరిగింది.
## పాడిన పాటలు

## మూలాలు

## బయటి లంకెలు
*మాటీవీ సూపర్ సింగర్ కార్యక్రమంలో ప్రదర్శన చేస్తున్న మాళవిక
*[ఈటీవీ స్వరాభిషేకం కార్యక్రంలో [గీతా మాధురి]తో కలిసి పాట పాడుతున్న మాళవిక]
*[ఈటీవీ స్వరాభిషేకం కార్యక్రంలో [శ్రీపతి పండితారాధ్యుల బాలసుబ్రహ్మణ్యం|ఎస్. పి. బాలు]తో కలిసి **[[అలివేణీ ఆణిముత్యమా]]** పాట పాడుతున్న మాళవిక]

వర్గం:నంది ఉత్తమ నేపథ్య గాయనీమణులు
వర్గం:తెలుగు సినిమా నేపథ్యగాయకులు
వర్గం:విశాఖపట్నం జిల్లా మహిళా గాయకులు
వర్గం:తెలుగు సినిమా మహిళా నేపథ్య గాయకులు
తెలంగాణ రాష్ట్ర చేనేత సహకార సంఘం

**తెలంగాణ రాష్ట్ర చేనేత సహకార సంఘం (టెస్కో) ** తెలంగాణ రాష్ట్రంలోని చేనేతరంగ అభివృద్ధికోసం ఏర్పాటుచేయబడిన సంస్థ. ఆంధ్రప్రదేశ్ రాష్ట్ర పునర్వ్యవస్థీకరణ చట్టం, 2014 ప్రకారం ఆంధ్రప్రదేశ్ రాష్ట్ర చేనేత సహకార సంఘం (ఆప్కో) నుండి విడిపోయింది.

## అనుబంధ సంస్థలు
తెలంగాణ రాష్ట్రంలో దాదాపు 380 ప్రాథమిక చేనేత సహకార సంఘాలు ఉన్నాయి. వీటిల్లో సుమారుగా 13,000 చేనేత కార్మికులు చేనేతరంగంపైనే ఆధారపడి జీవిస్తున్నారు. వీరందరికి పని కల్పంచడమే టెస్కో లక్ష్యం.

పోచంపల్లి, గద్వాల, నారాయణపేట, వరంగల్ & కరీంనగర్ లలో ప్రధాన చేనేత క్లస్టర్లు ఉన్నాయి. ఉత్తర భారతదేశంలో 9, తెలంగాణ రాష్ట్రంలో 37 శాఖలను టెస్కో నిర్వహిస్తుంది.

## చేనేత లక్ష్మి పథకం
తెలంగాణ రాష్ట్రంలోని చేనేత కార్మికులను ఆదుకునే లక్ష్యంతో తెలంగాణ రాష్ట్ర ప్రభుత్వం ప్రవేశపెట్టిన పథకమే ఈ చేనేత లక్ష్మి పథకం. చేనేత లక్ష్మి పథకంలో వస్ర్తాలను తెలంగాణ రాష్ట్ర చేనేత సహకార సంఘం షోరూంలలో కొనుగోలు చేయవచ్చు. ఈ పథకం కింద ప్రతి నెలా రూ.1000 చొప్పున 9 నెలలు చెల్లిస్తే.. తదుపరి రూ. 14400 విలువ వస్ర్తాలను అందిస్తారు. ఒకవేళ నెలకు రూ. 1000 వంతున నాలుగు నెలలు రూ. 4000 చెల్లిస్తే, తదుపరి రూ. 5400 విలువైన వస్ర్తాలు అందిస్తారు.

## చేనేత బ్రాండ్ అంబాసిడర్స్
right|thumb|చేనేతకు బ్రాండ్ అంబాసిడర్‌గా సినీనటి సమంత
చేనేత రంగాన్ని ప్రోత్సహించడంకోసం తెలంగాణ రాష్ట్ర చేనేత శాఖ మంత్రి కల్వకుంట్ల **చేనేతకు చేయూత** అనే కార్యక్రమాన్ని రూపొందించారు. చేనేతల ప్రోత్సాహించేందుకు కేటిఆర్ రూపొందించిన ఈ కార్యక్రమానికి సినీనటి సమంత తన మద్దుతు ప్రకటిస్తూ చేనేతకు బ్రాండ్ అంబాసిడర్‌గా ఉంటానని ప్రకటించింది.

## ఇతర వివరాలు
* **ప్రైవేటు దుకాణాలకు దీటుగా టెస్కో కార్యాలయాలు:** రాష్ట్రంలో కొత్త జిల్లాలు ఏర్పడిన నేపథ్యంలో ప్రైవేటు దుకాణాలకు దీటుగా టెస్కో కార్యాలయాలను ఆకర్షణీయంగా తీర్చిదిద్దడానికి ఉన్నతాధికారులు ప్రణాళికలు సిద్ధం చేశారు. ప్రైవేటు షాపుల నుంచి ఎదురవుతున్న పోటీని తట్టుకుని మార్కెట్లో నిలదొక్కుకునేందుకు వీలుగా దీర్ఘకాలిక వ్యూహంతో టెస్కో కార్యాలయాలు, దుకాణాలను అభివృద్ధి చేయాలని భావిస్తున్నారు.
* **వారంలో ఒక రోజు చేనేత వస్ర్తాలు:** చేనేత వస్ర్తాలను ప్రోత్సహించేందుకు 'వారంలో ఒక రోజు చేనేత' కార్యక్రమాన్ని చేనేత, టెక్స్ టైల్ శాఖ మంత్రి కేటీఆర్ నిర్వహించారు. మంత్రులు, ప్రజా ప్రతినిధులు, ప్రభుత్వ ఉద్యోగులు, ప్రజలందరూ చేనేత వస్ర్తాలను వినియోగించి చేనేత వస్ర్తాలను ప్రోత్సహించాలని కోరారు.

## మూలాలు

వర్గం:తెలంగాణ ప్రభుత్వం
వర్గం:తెలంగాణ ప్రభుత్వ సంస్థలు
పైళ్ల శేఖర్ రెడ్డి

**పైళ్ల శేఖర్ రెడ్డి, **తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి నుండి భువనగిరి శాసనసభ నియోజకవర్గం శాసనసభ్యుడిగా ప్రాతినిధ్యం వహిస్తున్నాడు. 2014, 2018 అసెంబ్లీ ఎన్నికలల్లో భువనగిరి శాసనసభ నియోజకవర్గం ఎన్నియ్యాడు. పార్టీ పొలిట్ బ్యూరో సభ్యుడు.

## జననం - విద్యాభ్యాసం
పైళ్ల శేఖర్ రెడ్డి 1968, జనవరి 1న రాంరెడ్డి - అనంతమ్మ దంపతులకు తెలంగాణ రాష్ట్రం, యాదాద్రి - భువనగిరి జిల్లా, ఆత్మకూరు మండలంలోని కదిరేణి గూడెంలో జన్మించాడు. వ్యవసాయ కుటుంబానికి చెందిన శేఖర్ రెడ్డి ఉస్మానియా విశ్వవిద్యాలయం పరిధిలోని ఖమ్మంలో ఉన్న ఎస్.ఈ.ఎస్. మూర్తి పాలిటెక్నిక్ కళాశాలలో సివిల్ ఇంజనీరింగ్ లో డిప్లొమా పూర్తిచేశాడు.

## వ్యక్తిగత జీవితం
శేఖర్ రెడ్డికి వనితతో వివాహం జరిగింది. వారికి ఇద్దరు కుమారులు ఉన్నారు.

## వృత్తి
రాజకీయాలలోకి ప్రవేశించక ముందు హైదరాబాద్, బెంగుళూర్ లలో ఒక స్థిరాస్తి రంగం (రియల్ ఎస్టేట్) లో ఉన్నాడు. సివిల్ ఇంజనీర్‌గా పనిచేశాడు.

## రాజకీయ ప్రస్థానం
2014 అసెంబ్లీ ఎన్నికలలో తెలంగాణ రాష్ట్ర సమితి పార్టీ తరపున భువనగిరి శాసనసభ నియోజకవర్గం నుండి పోటీచేసి యువ తెలంగాణ పార్టీ అభ్యర్థి జిట్టా బాలకృష్ణారెడ్డిపై ఎన్నియ్యాడు. పైళ్ల శేఖర్ రెడ్డి 54,686 ఓట్లు రాగా, జిట్టా బాలకృష్ణారెడ్డి 15,416 ఓట్లు వచ్చాయి. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి గెలుపొందాడు. ఆయన 2023లో జరిగిన అసెంబ్లీ ఎన్నికల్లో భువనగిరి నియోజకవర్గం నుండి టీఆర్ఎస్ అభ్యర్థిగా పోటీ చేసి తన సమీప కాంగ్రెస్ అభ్యర్థి కుంభం అనిల్ కుమార్ రెడ్డి చేతిలో 26201 ఓట్ల మెజారిటీతో ఓడిపోయాడు.

## ఇతర వివరాలు
ఫ్లోరైడ్ కాలుష్యంతో బాధపడుతున్న నల్గొండ జిల్లా వాసులకు శుభ్రమైన త్రాగు నీటిని అందించాడు.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ రాజకీయ నాయకులు
వర్గం:రాజకీయ నాయకులు
వర్గం:జీవిస్తున్న ప్రజలు
వర్గం:యాదాద్రి భువనగిరి జిల్లా రాజకీయ నాయకులు
వర్గం:1968 జననాలు
వర్గం:యాదాద్రి భువనగిరి జిల్లా వ్యక్తులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
పంచో బర్నెస్

right|thumb|250px|పంచోబర్నిస్
**ఫ్లోరెన్స్ లోవే పంచో బర్నెస్** (జులై 22, 1901 – 1975 మార్చి 30) మొదటి సినిమా విన్యాసాలు చేసే వైమానికుల సంఘ స్థాపకురాలు, మార్గదర్శక వైమానికురాలు. 1930లో అమేలియా ఇయర్ హర్ట్ చేసిన వాయు వేగ రికార్డును బద్ధలుకొట్టింది. మహిళల ఎయిర్ డెర్బీ రేస్ లో కూడా ఆమె పాల్గొంది. అంతర్జాతీయ మహిళా పైలెట్ల సంఘం అయిన నైన్టీ నైన్స్ లో కూడా ఆమె సభ్యురాలు. తరువాత కొన్ని సంవత్సరాలకు హ్యాపీ బాటమ్ రైడింగ్ క్లబ్, మొజవే డిజర్ట్ అనే బార్ అండ్ రెస్టారెంట్, టెస్ట్ పైలెట్లకు, వైమానికులకు భోజనం అందించే సదరన్ కాలిఫోర్నియా అనే  రెస్టారెంట్ నూ స్థాపించింది.

## తొలినాళ్ళ జీవితం
జులై 22, 1901న తడ్డెస్ లోవే II (1870–1955), ఆతని మొదటి భార్య ఫ్లోరెన్స్ మే డాబ్బిన్స్ లకు కాలిఫోర్నియాలోని పసడనేలో జన్మించింది  ఆమె. 

## మూలాలు

### నోట్స్

### Citations

వర్గం:1901 జననాలు
వర్గం:1975 మరణాలు
నందుల సుశీలాదేవి

**నందుల సుశీలాదేవి** ప్రఖ్యాత నవలా రచయిత్రి, కథా రచయిత్రి.
## జీవిత విశేషాలు
ఈమె 1940వ సంవత్సరంలో రాజమహేంద్రవరంలో నందుల సోమేశ్వరరావు, సత్యవతి దంపతులకు జన్మించింది. విద్యావంతుల ఇంట పుట్టినందువలన ఈమె విద్యకు ఎటువంటి అవరోధం ఏర్పడలేదు. ఆంధ్ర విశ్వవిద్యాలయం నుండి రసాయన శాస్త్రంలో ఎమ్‌.ఎస్‌సి., ఎమ్‌.ఫిల్‌. పట్టాలు పొంది అన్నవరం సత్యవతి కళాశాలలోను, ప్రభుత్వ కళాశాలలోను అధ్యాపకురాలిగాను, ప్రిన్సిపాల్‌గానూ పనిచేసి పదవీ విరమణ గావించింది. ఈమె భర్త సుసర్ల సుబ్రహ్మణ్యం. వీరి పిల్లలిద్దరు వున్నతోద్యోగాలలో స్థిరపడ్డారు. ఈమెకు చిన్నతనం నుండి సమాజసేవపట్ల అనురక్తి. వృద్ధాశ్రమాలు, వికలాంగుల పాఠశాలలు వంటి ఎన్నో సేవా సంస్థల కార్యక్రమాలలో పాలు పంచుకుంటూ కాకినాడలో విశ్రాంత జీవనాన్ని అవిశ్రాంతంగా గడుపుతున్నది.

## రచనలు
ఈమె తొలిరచన సోషల్‌ సర్వీస్‌ అనే కథానిక 1958వ సంవత్సరంలో ఆంధ్రపత్రికలో ప్రచురితమయింది. అప్పుడు ప్రారంభమయిన ఈమె సాహితీప్రస్థానం ఇప్పటికీ నిరంతరాయంగా సాగుతూనే ఉంది. ఈ యాత్రలో ఆమె రెండువందలకు పైగా కథలూ, ఒక నాటకం, కొన్ని నవలలు, కొన్ని కథా సంపుటాలు వెలువరించింది. ఈమె రచనలు యువ, ఆంధ్రపత్రిక, ఆంధ్రప్రభ, ఆంధ్రజ్యోతి, భారతి, స్వాతి, విపుల, ఉషస్సు, నవ్య, పత్రిక, విశాలాంధ్ర, విశాఖ, ఈనాడు వంటి ప్రఖ్యాత పత్రికలలో ప్రచురితమయ్యాయి.

ఈమె రచనలలో కొన్ని:

* సరళీస్వరాలు (నవల)
* శ్రావణమేఘాలు (నవల)
* చిగురాకులు (నవల)
* శరన్మేఘం (కథాసంపుటి)
* చిరుగాలి (నాటకం) 
* సుజాత (నవల) 
* అమృతహస్తం (నవల)
* తరంగం (నవల) 
* లాలస (నవల)
* సాయంసంధ్య (కథాసంపుటి)

## పురస్కారాలు
ఈమెకు పొట్టిశ్రీరాములు విశ్వవిద్యాలయం వారి పురస్కారం, ఆంధ్రభాషా సమితి పురస్కారం, చక్రపాణి అవార్డు లభించాయి. 2011లో కేంద్రప్రభుత్వం ఈమె వృద్ధులకు చేసిన సేవలకు గుర్తింపుగా వయోశ్రేష్ఠ సమ్మాన్ పురస్కారంతో సత్కరించింది.

## మూలాలు

వర్గం:1940 జననాలు
వర్గం:తెలుగు నవలా రచయితలు
వర్గం:తెలుగు కథా రచయితలు
వర్గం:సంఘ సేవకులు
వర్గం:తూర్పు గోదావరి జిల్లా రచయిత్రులు
పాటిబండ్ల రజని

**పాటిబండ్ల రజని**  స్త్రీవాద రచయిత్రి, రచయిత్రి. శక్తివంతమైన భాషాసంపద, నేరుగా హృదయాన్ని తాకే లోతైన భావసంపద రజని కవిత్వం ప్రత్యేకత. .‘‘గ్రామీణ మహిళల జీవితమే నా కవిత్వ చిరునామా’’ అని ఆమె అంటుంది. ఆమె ఆంధ్రప్రదేశ్‌ సాహిత్య అకాడమీ సభ్యురాలుగా పనిచేసింది. 

## జీవిత విశేషాలు
ఆమె స్వస్థలం  కృష్ణాజిల్లా తిరువూరు గ్రామం. ఇంటర్మీడియట్‌ తర్వాత, కరీంనగర్‌లో టీచర్‌ ట్రైనింగ్‌ తీసుకుని సొంత ఊళ్ళోనే 1983లో ఉపాధ్యాయినిగా విద్యారంగంలో ప్రవేశించాక, రచనావ్యాసంగం ప్రారంభించింది. ప్రైవేటుగా ఉన్నత చదువులు చదివింది. ఆమె తండ్రి పాటిబండ్ల సీతాపతిరావు   ఆర్టీసీ ఉద్యోగి.  కార్మికసంఘ నాయకుడు. తల్లి ఝాన్సీలక్ష్మి. బాల్యం నుంచీ తల్లి ప్రభావమే ఆమెపై ఉండేది. ఆడపిల్లలపట్ల ఆంక్షలు, వివక్ష బలంగా ఉండే రోజుల్లో హైపర్‌ యాక్టివ్‌ ఛైల్డ్‌గా ఆటపాటల్లో గడిపేది. ‘ఫలానా పత్రికలో సీరియల్‌ చదువు ఆడపిల్ల ఎలా అణగిమణగి ఉండాలో తెలుస్తుంది’ అని తల్లి ఇచ్చిన సలహాతో ఆ సీరియల్ చదివేది. అలా ఆమెకు పుస్తకాలపై ఆసక్తి పెరిగింది. పాఠశాలలో తెలుగు మాస్టారు ఎంతో శ్రావ్యంగా తెలుగు పద్యాలు నేర్పడం, తల్లి చెప్పే కథలు, సామెతలు భాషమీద ఆమెకు మమకారాన్ని పెంచాయి. చుట్టుపక్కలున్న ఆడవాళ్ళ కష్టాలు, బాధలు, సమస్యలు ఆమెను కదలించేవి. రంగనాయకమ్మ ‘జానకి విముక్తి’ నవల చదివాక ఆమె దృక్పథంలో మార్పు రావడంతో సాహిత్యాన్నీ, వాస్తవికతను పోల్చిచూస్తూ సత్యాన్వేషణ చేసేది. ఆడపిల్ల పుస్తకాలు ఎక్కువ చదివితే చెడిపోతుందనే దృక్పథం ఉన్న ఆ కాలంలో   ఇంట్లోవాళ్ళకి తెలియకుండా గ్రంథాలయానికి వెళ్ళే సాహిత్యపఠనం చేసేది.  రాత్రి ఇంట్లో అందరూ నిద్రపోయాక, దిండుకింద దాచుకున్న లైబ్రరీ పుస్తకాల్ని జీరో క్యాండిల్‌ బల్బ్‌ వెలుగులో చదువుకునేది. 

రజని మొదట్లో కథలు ఎక్కువ రాసేది.1987లో ఆంధ్రజ్యోతి వీక్లీ న్యూజెర్సీ కథల పోటీల్లో రెండుసార్లు ఆమె కథలకు నగదు బహుమతులు లభించాయి. అలా ఆమె తొలికథ ‘అపరిచిత అతిథి’ ఆంధ్రజ్యోతి వీక్లీలో ఆమె ఫోటోతో సహా వచ్చింది. మరో కథ ‘మందు’. ఈ రెండు కథలూ స్ర్తీల సమస్యలను ప్రతిబింబించినవే. దీంతో ఆమె రచయిత్రిగా పేరు పొందింది.
* జేబు (కథలు)
* ఎర్రజాబిళ్ళ ఎరీనా (కవిత్వం)

## కవితలు

* అబార్షన్ స్టేట్ మెంట్  : కవిత ద్వారా పురుషాధిక్య సమాజాన్ని ఉలిక్కిపడేట్టు చేసి వారి భావజాల మార్పుకు దోహదపడింది.

## కథలు

## టెలీ ఫిలిమ్స్ గా కథలు

* రూమ్మేట్ : దీనిని రచయిత, దర్శక నిర్మాత వి.ఎన్‌.ఆదిత్య (మనసంతా నువ్వే ఫేమ్‌) టెలిఫిలిమ్‌గా తీశాడు.
* సత్యవ్రతం
* వరదగుడి
* 

## వ్యక్తిగత జీవితం
1987లో పాటిబండ్ల రజని వివాహం జరిగింది. ఆవిడ జీవిత భాగస్వామి మోరంపూడి కిషోర్‌కుమార్‌ .విజయవాడ ఆర్టీసీలో సిస్టమ్‌ సూపర్‌వైజర్‌. వారికి ఇద్దరు అబ్బాయిలు. పెద్దబ్బాయి సుదీప్‌. రెండో అబ్బాయి ధీరజ్‌. 

## మూలాలు

వర్గం:తెలుగు రచయిత్రులు
నలమాద పద్మావతిరెడ్డి

**నలమాద పద్మావతి రెడ్డి** తెలంగాణ రాష్ట్ర రాజకీయ నాయకురాలు. భారత జాతీయ కాంగ్రెస్ తరపున 2014 నుండి 2018 వరకు కోదాడ శాసనసభ నియోజకవర్గం ఎమ్మెల్యేగా ప్రాతినిథ్యం వహించింది.

## జననం
పద్మావతిరెడ్డి 1967, జూన్ 17న ఆర్. ధనంజయరెడ్డి, ఉమాదేవి దంపతులకు తెలంగాణ రాష్ట్రం, హైదరాబాదులో జన్మించింది.

## విద్యాభ్యాసం
పద్మావతిరెడ్డి కళాత్మక (ఆర్కిటెక్చర్) విద్యలో పట్టభద్రుడయింది. రిషి వ్యాలీ పాఠశాలలో, హైదరాబాదు లోని జవహార్ లాల్ నెహ్రూ సాంకేతిక విశ్వవిద్యాలయంలో చదువుకుంది. బెంగుళూరులో అంతర్గత రూపకల్పన (ఇంటీరియర్ డిజైనింగ్) విద్యను అభ్యసించింది.

## రాజకీయ ప్రస్థానం
పద్మావతిరెడ్డి కోదాడ అసెంబ్లీ నియోజకవర్గం నుంచి తొలి మహిళా పోటీదారుణి. 2014 తెలంగాణ అసెంబ్లీ ఎన్నికల్లో 13,374 ఓట్ల తేడాతో సమీప ప్రత్యర్థిని ఓడించి మొదటిసారిగా ఎమ్మెల్యేగా ఎన్నికయింది. ఆ ఎన్నికల్లో పద్మావతిరెడ్డి 81,966 ఓట్లు రాగా, బొల్లం మల్లయ్య యాదయ్య 68,592 ఓట్లు వచ్చాయి. 2018 అసెంబ్లీ ఎన్నికల్లో ఆమె టిఆర్ఎస్ అభ్యర్థి బొల్లం మల్లయ్య యాదవ్ చేతిలో ఓటమి పాలైంది. 2019లో హుజూర్‌నగర్ ఉప ఎన్నికల్లో టిఆర్ఎస్ అభ్యర్థి శానంపూడి సైదిరెడ్డి చేతిలో ఓటమి పాలు అయ్యారు.

## వ్యక్తిగత జీవితం
ఈవిడ 1990, ఏప్రిల్ 1న తెలంగాణ ప్రదేశ్ కాంగ్రెస్ కమిటీ మాజీ అధ్యక్షుడు, మాజీ మంత్రి నలమాద ఉత్తమ్ కుమార్ రెడ్డిని వివాహం చేసుకుంది.

## మూలాలు

వర్గం:హైదరాబాదు జిల్లా మహిళా రాజకీయ నాయకులు
వర్గం:జీవిస్తున్న ప్రజలు
వర్గం:భారత జాతీయ కాంగ్రెస్ నాయకులు
వర్గం:సూర్యాపేట జిల్లా నుండి ఎన్నికైన మహిళా శాసన సభ్యులు
వర్గం:తెలంగాణ శాసన సభ్యులు (2014)
వర్గం:1967 జననాలు
వర్గం:తెలంగాణ శాసన సభ్యులు (2023)
కైవల్యోపనిషత్తు

::ఓం భద్రం కర్ణేభిః శృణుయామ దేవాః 
::భద్రం పశ్యే మాక్ష భిర్యజత్రాః
::స్థిరై రంగై స్తుష్ఠువాగ్‍ం సస్తనూభిః 
::వ్యశే మదేవ హితం యదాయుః 
::స్వస్తి న ఇంద్రో వృద్ధశ్రవాః 
::స్వస్తి నః పూషా విశ్వవేదాః 
::స్వస్తి నస్తార్క్ష్యో అరిష్టనేమిః 
::స్వస్తి నో బృహస్పతిర్దధాతు

::**అర్థం**
::: ఈ శాంతి మంత్రం యొక్క భావము సమున్నతమైనది, ఇది భారత దేశము యొక్క సనాతన ధర్మం యొక్క ఔన్నత్యాన్ని చాటి చెపుతుంది అంటే అతి శయోక్తి కాదు.  ఈ పద్యం యొక్క అర్థము, 
::: ఓ దేవతలారా! మా చెవులు ఎల్లవేళలా శుభమైన దానినే వినెదముగాక! మా నేత్రములు సర్వ కాల సర్వావస్థల యందు శుభప్రదమగు దానినే దర్శించెదము (చూచేదము) గాక ! మేము ఎల్లప్పుడూ  మాకు ప్రసాదించిన ఆయుష్యు, దేహము, అవయవములతో మిమ్ములను సదా స్తుతించు చుందుము కనుక మాకు మంచి ఆయుష్యు, దేహ ధారుడ్యము, మంచి అవయవ సౌష్టవము శక్తి ని ప్రసాదించుము. ఆది కాలము నుంచి మహర్షులు, ఋషులచే స్తుతించబడిన ఇంద్రుడు మాకు శుభములు జేకూర్చుగాక! సర్వజ్ఞుడు ప్రత్యక్ష దేవుడైన సూర్యుడు మాకు శుభమును కలుగ జేయుగాక! ఆపదలనుండి మమ్ములను గరుత్మంతుడు రక్షించి మాకు శుభమును అనుగ్రహించుగాక! బృహస్పతి మాకు ఆధ్యాత్మిక ఐశ్వర్యమును కల్పించి సదా మాకు శుభమును ప్రసాదించుగాక !


::ఓం శాంతిః శాంతిః శాంతిః ||

::**అర్థం**
:::మాకు తాపత్రయముల నుండి విముక్తి, శాంతి కలుగు గాక. తాపత్రయములు అనగా "మూడు తాపములు" అని ఆర్థము. అవి ఆది దైవిక తాపము, ఆది బౌతిక తాపము,  ఆధ్యాత్మిక తాపము. ఈ మూడు తపముల నుండి మాకు శాంతి కలుగు గాక అని మూడు శాంతి మంత్రముల అర్థము.



## మూల మంత్రం

## ఇది కూడా చూడండి
:* మహావాక్యము

## మూలాలు, వనరులు

వర్గం:ఉపనిషత్తులు
వర్గం:వేదాంతము
కాకినాడ శ్యామల

**కాకినాడ శ్యామల** ప్రముఖ రంగస్థల, సినిమానటి. ఈమె దాదాపు 200 సినిమాల వరకు తెలుగు, తమిళ భాషలలో నటించింది.

## విశేషాలు
ఈమె పుట్టింది పెరిగింది కాకినాడలో. ఈమె చిన్నతనంలోనే తండ్రి మరణించాడు. జోసెఫ్ కాన్వెంటు బోర్డింగ్ స్కూలులో 8వ తరగతి వరకు చదివింది. ఈమెకు చిన్నతనం నుండే సినిమాలలో పాటలు పాడాలన్న కోరిక ఉండేది. ఈమె తొలిసారి "వేరు పడి తీరాలి" అనే నాటకంలో నటించి రంగస్థలంపై కాలుమోపింది. ఈమె నాటకాలలో నటించడం మొదట కుటుంబసభ్యులకు యిష్టం లేకున్నా ఆ తరువాత ఆమెను ప్రోత్సహించారు. ఈమె చింతామణి, వసంతసేన, ఛాయ, ప్రమీల వంటి పౌరాణిక పాత్రలలో ఈమె రాణించింది. మరో మొహెంజొదారో, కన్యాశుల్కం, రాగరాగిణి, లావాలో ఎర్రగులాబీ, రాజీవం మొదలైన సాంఘిక నాటకాలలో నటించి అనేక బహుమతులు పొందింది. ఈమె మరోచరిత్ర సినిమాలో తొలిసారి వెండితెరపై నటించింది.

## సినిమాల జాబితా
ఈమె నటించిన తెలుగు సినిమాలలో కొన్ని:
# మరోచరిత్ర (1978) - baalu  తల్లి
# గుప్పెడు మనసు (1979)
# నిత్య సుమంగళి 
# దశ తిరిగింది (1979) 
# ఇంట్లో రామయ్య వీధిలో కృష్ణయ్య (1982)
# తరంగిణి (1982)
# నాలుగు స్తంభాలాట (1982)
# ఆలయశిఖరం (1983)
# బలిదానం (1983)
# ఆనంద భైరవి (1984)
# మయూరి (1984)
# ప్రేమించు పెళ్ళాడు (1985) - సుభద్ర
# బాబాయ్ అబ్బాయ్ (1985) - అరుణ తల్లి
# మొగుడు పెళ్ళాలు (1985)
# దేశోద్ధారకుడు (1986) - ధర్మారాయుడి భార్య
# రెండు రెళ్ళు ఆరు (1986) - వార్డెన్
# రుద్రవీణ (1986)
# గాంధీనగర్ రెండవ వీధి (1987) - సర్పకం 
# చినబాబు (1988) - 
# జానకిరాముడు (1988) - దుర్గమ్మ
# మంచి దొంగ (1988)
# రంభ-రాంబాబు (1990) - జానకమ్మ
# ఆకాశంలో సగం (2013) - వసుంధర అత్త

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:తూర్పు గోదావరి జిల్లా సినిమా నటీమణులు
వర్గం:కన్యాశుల్కం నాటకం ప్రదర్శించిన ఆంధ్రప్రదేశ్ వ్యక్తులు
మారియన్ కార్పెంటర్

thumb|మారియన్ కార్పెంటర్
**మరియన్ ఆండర్ సన్ కార్పెంటర్** (మార్చి 6, 1920&nbsp;– అక్టోబరు 29, 2002), వాషింగ్టన్, డి.సి., శ్వేత సౌధం కవర్ చేసిన, అమెరికా ప్రెసిడెంట్ తో పర్యటించిన మొట్టమొదటి అమెరికా మహిళా ప్రెస్ ఫోటోగ్రాఫర్. 1940లలోనే ఆమె లింగ బేధానికి వ్యతిరేకంగా ఉద్యోగంలో ముందుకు సాగింది. అప్పటికి ఆడపిల్లంటే పెళ్ళి చేసుకుని, పిల్లలను కని, ఇంట్లో ఉండాలి అన్నట్టుగా సమాజం ఉండేది. కానీ 1949లో ఆమె రెండో వివాహం తరువాత వాషింగ్టన్ లో పని చేయడానికి వెళ్ళింది.

1951లో విడాకులైన తరువాత, తన తల్లికీ, కొడుక్కీ సేవ చేసేందుకు సెయింట్ పాల్, మిన్నెసొటాలో నర్సుగా పని చేసింది ఆమె. అయితే ఆమె 82 ఏళ్ళ వయసులో చనిపోయే వరకూ ఫోటోగ్రఫీ  చేసింది. చనిపోయేంత వరకూ ఆమె మార్గదర్శకురాలిగా గుర్తింపు పొందింది. 

## కుటుంబం, తొలినాళ్ళ కెరీర్
మిన్నెసొటా రాష్ట్ర ముఖ్య పట్టణమైన సెయింట్ పాల్ నగరంలో జన్మించి మారియస్ కార్పెంటర్.

## మూలాలు

వర్గం:1920 జననాలు
వర్గం:2002 మరణాలు
వర్గం:అమెరికా వ్యక్తులు
శాంతిప్రియ (నటి)

**శాంతిప్రియ** భారతీయ సినీ నటి. తెలుగు, తమిళ, హిందీ భాషా చిత్రాల్లో ఎక్కువగా నటించింది. ఆమె ప్రఖ్యాత నటి భానుప్రియ చెల్లెలు.
## కెరీర్
శాంతిప్రియకు నిశాంతి అని మరో పేరు ఉంది. ఆమె ఎన్నో విజయవంతమైన చిత్రాల్లో నటించింది. ఆమె నటించిన ఎంగ ఊరు పాటుక్రన్(1988) చిత్రం ఆమె కెరీర్ లోనే అతిపెద్ద హిట్ గా నిలిచింది. 2002లో ముకేష్ ఖన్నా సరసన ఆర్యజమాన్-బ్రహ్మాండ్ కా యోధ అనే  ధారావహికలో నటించింది. అక్షయ్ కుమార్ సరసన సుగంధ్ సినిమాతో తెరంగేట్రం చేసింది శాంతిప్రియ. మేరే సజనా సాత్ నిభానా, ఫూల్ ఔర్ అంగార్, మెహెర్బాన్ వంటి విజయవంతమైన చిత్రాల్లో మిథున్ చక్రవర్తి  సరసన నటించింది ఆమె. ప్రస్తుతం ఆమె మిథుండా కొడుకు మహాక్షయ్  చక్రవర్తితో కలసి హామిల్టన్ ప్యాలస్ అనే సినిమాలో నటిస్తోంది. 

తెలుగులో మహర్షితో ఎంట్రీ ఇచ్చితర్వాత సింహస్వప్నం, రక్తకన్నీరు, నాకూ పెళ్లాం కావాలి, అగ్ని వంటి చిత్రాలు చేసింది.

## కుటుంబం
1999లో వి.శాంతారాం మనవడైన సిద్ధార్థ్ రే ను వివాహం చేసుకుంది. సిద్ధార్ద రాయ్ బాజీగర్, వంశ్ వంటి సినిమాల్లో నటించాడు. 2004లో గుండె నొప్పితో శాంతిప్రియ భర్త చనిపోయాడు. ఆమెకు ఇద్దరు కొడుకులు.

## రీఎంట్రీ
స్వాతంత్ర్య సమరయోధురాలు, సుప్రసిద్ధ కవయిత్రి సరోజిని నాయుడు జీవితకథ ఆధారంగా తెరకెక్కబోయే చిత్రం ద్వారా శాంతిప్రియ తిరిగి ప్రేక్షకుల ముందుకు రాబోతోంది. ఇది పాన్ ఇండియా చిత్రం. తెలుగు, తమిళం, హిందీ, కన్నడ భాషల్లో తెరకెక్కనుంది. ఈ బయోపిక్ 2022 జూన్ లో సెట్స్ పైకి వెళ్లనుంది.

## ఆమె సినిమాల్లో కొన్ని
* నా రూటే వేరు (1991)

## మూలాలు

వర్గం:Articles containing non-English-language text
వర్గం:1969 జననాలు
వర్గం:జీవిస్తున్న ప్రజలు
వర్గం:తూర్పు గోదావరి జిల్లా సినిమా నటీమణులు
గవిడి శ్రీనివాస్

**గవిడి శ్రీనివాస్** తెలుగు కవి, గీత రచయిత. అతను రాసిన కవితలు పత్రికల్లో అచ్చై పుస్తక రూపంలో ప్రచురితమయ్యాయి.
## జీవిత విశేషాలు
**గవిడి శ్రీనివాస్** 1977, జూన్ 13 న  గాతాడలో జన్మించారు. తిమిటేరు బూర్జవలసలో ప్రాథమిక విద్యను అభ్యసించి, తర్వాత ఉన్నత పాఠశాల చదువు 10 కిలోమీటర్లు దూరం ఉన్న దత్తి హైస్కూల్‌లో కొనసాగింది. ఈయన తాత గవిడి కన్నప్పల నాయుడు . తల్లి అరుణ కుమారి, తండ్రి సూర్యనారాయణ  విలేజ్ రెవెన్యూ ఆఫీసరుగా పనిచేసేవారు. 1999 నుండి 2010  వరకు  సెయింట్ ఆన్స్  స్కూల్ లో గణిత ఉపాధ్యాయునిగా చేశారు. 2010  నుండి నోర్డ్ సిన్యూ, సిఎంబియోసిస్ టెక్నాలజీస్, సొనాటా (డెల్) వంటి సాఫ్ట్ వేర్ కంపెనీస్ లో సాఫ్ట్ వేర్ ఇంజనీర్ గా పనిచేశారు. ఈయన ఆంధ్ర విశ్వవిద్యాలయం విశాఖపట్నం నుండి ఎం.సి.ఏ.పూర్తి చేశారు.సెయింట్ మేరీస్ సెంటినరీ కాలేజీ నుండి  బి.ఎడ్ . పూర్తి చేశారు .ఈయన కు జీవిత భాగస్వామి అనురాధ పిల్లలు టబుశ్రీ, దీపశిఖ, నవనీత్ఉన్నారు.ఇతనికి ఇద్దరు తమ్ముళ్లు రామకృష్ణ, పరమేష్, చెల్లి పావని వున్నారు . ఈయన తాతయ్య వలిరెడ్డి అప్పలనాయుడు దగ్గర పెరిగారు . తాతయ్య ఉపాద్యాయుడు, సర్పంచ్  గా చేశారు.

## రచనలు
ఇతను రామసూరి, అద్దేపల్లి, కె. శివారెడ్డి, భావశ్రీ వంటి  కవుల ప్రోత్సాహంతో  సాహిత్య రచన ప్రారంభించాడు.

#కన్నీళ్లు సాక్ష్యం (కవితల సంపుటి 2005 ) యువస్పందన ప్రచురణ 
# వలస పాట (కవితల సంపుటి 2015) సాహితీ స్రవంతి ప్రచురణ 

ఇతను పలు పాటలు కూడా రచించాడుhttps://www.youtube.com/watch?v=5nVRNac8NQkhttps://www.youtube.com/watch?v=V9WeY2icVjMhttps://www.youtube.com/watch?v=9nQ9SXEbGXIhttps://www.youtube.com/watch?v=7q47TnLeqhghttps://www.youtube.com/watch?v=6pS0bbcHH6o.

## పురస్కారాలు
#2016లో సాహితీ సమాఖ్య  నుండి సాహితీవిమర్శకు గాను కవితాసృజన  పురస్కారాన్ని అందుకున్నారు.http://lit.andhrajyothy.com/sahityanews/addepalli-puraskara-vijethalu-6555
#2017లో పాలపిట్ట మాస పత్రిక నుండి ఇల్లు కొన్ని దృశ్యాలు కవితకు గాను గొట్టిపర్తి లక్ష్మి నరసింహారావు పురస్కారాన్ని అందుకున్నారు.

## మూలాలు

## ఇతర లింకులు
* ETV
*10TV

వర్గం:1977 జననాలు
వర్గం:జీవిస్తున్న ప్రజలు
వర్గం:తెలుగు రచయితలు
వర్గం:తెలుగు కవులు
వర్గం:విజయనగరం జిల్లా కవులు
నర్సాయపాలెం (మద్దిపాడు)

**నర్సాయపాలెం**, ప్రకాశం జిల్లా, మద్దిపాడు మండలానికి చెందిన రెవెన్యూయేతర గ్రామం.

## త్రాగునీటి సౌకర్యం
గ్రామానికి శుద్ధమైన త్రాగునీరు అందించవలెనను అద్దేశ్యంతో, ఐ.టి.సి.కంపెనీవారు, ఈ గ్రామంలో నూతనంగా ఒక శుద్ధినీటి కేంద్రాన్ని స్థాపించి, 2017,మార్చి-17న ప్రారంభించారు.   
## విద్య
ఈ గ్రామంలో ఒక ప్రాథమిక పాఠశాల ఉంది. ఈ పాఠశాలలో 1 నుండి 5 తరగతుల వరకు భోధిస్తున్నారు.
## గ్రామంలో పేరొందినవారు
* నల్లూరి వెంకటేశ్వర్లు :  రంగస్థల నటుడు, ఆంధ్ర ప్రదేశ్‌ ప్రజానాట్యమండలి గౌరవాధ్యక్షుడు. ప్రజా కళల ద్వారా పీడిత, తాడిత, కార్మిక, కర్షక, కూలీనాలీ జనాల్లో చైతన్యం తెచ్చి, ఉమ్మడి రాష్ట్రంలో ప్రజా సాంస్కృతిక ఉద్యమం నిద్రావస్థలోకి పోయినప్పుడు ప్రజా కళాఉద్యమానికి పునర్జీవం పోశాడు.
## మూలాలు


వర్గం:మద్దిపాడు మండలంలోని గ్రామాలు
మధుబాల (రోజా ఫేమ్‌)

**మధుబాల** (జ. మార్చి 3, 1969) ఒక భారతీయ చలనచిత్ర నటి. ఈమె హిందీ, తమిళ, తెలుగు, మలయాళ భాషలలో సుమారు 52 చలన చిత్రాలలో నటించింది. ఈమె అసలు పేరు మధు కాగా దర్శకుడు కె.బాలచందర్ సలహాతో **మధుబాల**గా మార్చుకుంది. ఈమెకు బాగా పేరు తెచ్చిపెట్టిన సినిమా మణిరత్నం దర్శకత్వంలో వచ్చిన రోజా. ఈ సినిమా దాదాపు అన్ని ప్రధాన భారతీయ భాషలలోకి అనువదించబడింది.
## విశేషాలు
ఈమె ప్రముఖ హిందీ నటి హేమా మాలినికి మేనకోడలు. ఈమె తండ్రి టి.రఘునాథ్ చలనచిత్ర నిర్మాత. తల్లి పేరు రేణుక. ఈమె తల్లి వద్ద భరతనాట్యం నేర్చుకుంది.ఈమె తల్లి క్యాన్సర్ వ్యాధితో మధు 13 ఏళ్ల వయసులోనే మరణించింది. ఈమె తన మేనత్త హేమా మాలినిని ఆదర్శంగా తీసుకుని సినిమాలలో నటించాలని భావించింది. దానికోసం రోషన్ తనేజా స్కూల్ ఆఫ్ యాక్టింగ్‌లో కొంతకాలం తర్ఫీదు తీసుకుంది. ఈమె మొదట *ఒట్టయల్ పట్టాలమ్‌* అనే మలయాళ సినిమాలో నటించింది. రెండవ సినిమాకే కె.బాలచందర్ దర్శకత్వంలో నటించే అవకాశం వచ్చింది. హిందీ భాషలో అజయ్ దేవగణ్తో *ఫూల్ ఔర్ కాంటే* చిత్రంలో తొలిసారి నటించింది. ఈమె 2001 వరకు సినిమాలలో విరివిగా నటించి అటు పిమ్మట సినిమాలకు కొంత విశ్రాంతిని ఇచ్చి, మళ్ళీ కొన్ని సినిమాలలో నటిస్తూ ఉంది. ఈమె గుజరాతీ వ్యాపారి *ఆనంద్ షా*ను వివాహం చేసుకుని అమెరికాలో నివసించింది. వీరికి అమేయ, కేయా అనే ఇద్దరు కూతుళ్లు ఉన్నారు.

## ఫిల్మోగ్రఫీ

### టెలివిజన్ సిరీస్

## మూలాలు

## బయటిలింకులు
*

వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:1972 జననాలు
షామీర్‌పేట్ చెరువు

**షామీర్‌పేట్‌ చెరువు** తెలంగాణ రాష్ట్రం లోని హైదరాబాదులో ఉన్న చెరువు. సికింద్రాబాద్ కి 24 కిలోమీటర్ల దూరంలో ఉంది. ఈ చెరువు నిజాం పాలనలో నిర్మించబడింది.

ఈ చెరువు పక్షి పరిశీలనా కేంద్రంగా అనేకమంది పర్యాటకులను ఆకర్షిస్తుంది. ఈ సరస్సు సమీపంలో తెలంగాణా ప్రభుత్వంచే ఒక రిసార్టు నడపబడుతునది. ఈ సరస్సు సమీపంలోనే హైదరాబాదు ఔటర్ రింగు రోడ్డు ఉంది. ఈ సరస్సు సమీపంలో అనేక రిసార్టులు, ప్రైవేడు డాబాలు ఉన్నాయి. ప్రతిష్ఠాత్మక సంస్థలైన నల్సర్ యూనివర్సిటీ ఆఫ్ లా, ఇనిస్టిట్యూట్ ఆఫ్ పబ్లిక్ ఎంటర్‌ప్రైజస్, బిర్లా ఇనిస్టిట్యూట్ ఆఫ్ టెంకాలనీ అండ్ సైన్స్ వంటివి ఈ సరస్సు సమీపంలోనే కలవి. ఈ సరస్సు సమీపంలో జవహర్ జింకల పార్కు, ఉంది. ఇచట జింకలు, నెమళ్ళు, యితర వివిధ రకాల పక్షులు కూడా ఉంటాయి. ఈ జింకల ఉద్యానవనం తెలంగాణ ప్రభుత్వంచే నిర్వహింపబడుతున్నది.

అనేక మంది ప్రజలు ఈ ప్రాంతాన్ని పిక్నిక్ స్పాట్ గా ఉపయోగిస్తున్నారు. కొన్ని సినిమాల షూటింగులు కూడా జరిగాయి.

షారిమ్‌పేట police పర్యాటకుల రక్షణకు అనేక జాగ్రత్తలు తీసుకున్నారు. అనేక వార్నిగ్ బోర్డులను సరస్సు చుట్టూ అమర్చారు.

## మూలాలు

## ఇతర లింకులు

*Bird watchers feature

వర్గం:హైదరాబాదు పర్యాటక ప్రదేశాలు
వర్గం:హైదరాబాదు జలాశయాలు
వర్గం:తెలంగాణ జలాశయాలు
వర్గం:తెలంగాణ పర్యాటక ప్రదేశాలు
ఆకాశంలో సగం (సినిమా)

యండమూరి వీరేంద్రనాథ్ వ్రాసిన "అనైతికం" అనే నవల ఆధారంగా తీసిన సినిమా ఇది.  ఈ చిత్రంలో 18 మంది సినిమా దర్శకులు నటించడం ఒక విశేషం.
## సంక్షిప్త చిత్రకథ
ముంబయిలో కుమార్తె (శ్వేతాబసు ప్రసాద్‌)తో కలసి జీవిస్తుంటుంది వసుంధర (మయూరి అలియాస్‌ ఆశాసైనీ). ఆమె ఓ సింగిల్‌ పేరెంట్‌. *ఆమెకు భర్త లేడు, ఈ అమ్మాయికి తండ్రి లేడు* అంటూ సూటిపోటి మాటలు వినాల్సి రావడంతో, తన తండ్రి ఎవరన్నది చెప్పమంటూ కూతురు, తల్లిని నిలదీస్తుంది. అప్పుడు తల్లి తన డైరీని కూతురికిస్తుంది.
ఆ డైరీలో తల్లి రాసుకున్న తన జీవితమే ఫ్లాష్‌బ్యాక్‌గా నడిచే ఈ సినిమా. వసుంధర ఓ మధ్యతరగతి అమ్మాయి. భర్త (దర్శకుడు చంద్రమహేశ్‌) ఓ మామూలు ఉద్యోగి. అందరు అమ్మాయిల లాగే వసుంధరకు కూడా జీవితం మీద కొన్ని ఆశలు, కోరికలు ఉంటాయి. కానీ, అన్నిటికీ నిరుత్సాహపరుస్తూ మాట్లాడే భర్త మనస్తత్త్వం, సంసారంలోని చిన్న చిన్న సంతోషాల పట్ల కూడా అతనికి ఉన్న అనాసక్తి ఆమెను కుంగదీస్తాయి. పైగా, అన్నిటికీ ఏదో ఒక అడ్డుపుల్ల వేసే ఛాదస్తపు అత్త గారు (కాకినాడ శ్యామల), తన పనిలో తాను మునిగిపోయే బావ గారు (దర్శక - నటుడు 'అల్లరి' రవిబాబు), పూజా పునస్కారాలతో గడిపే తోడి కోడలు, సినిమాలూ షికార్లకూ తిరిగే ఆడపడుచు... ఇలా ఎవరికి వారేగా ఉండే కుటుంబమది.

ఆ పరిస్థితుల్లో భర్తతో కలసి సరదాగా టూర్‌కు ప్లాన్‌ చేస్తుంది వసుంధర. తీరా ఊరెళుతున్న సమయంలోనే 'డిసెంబర్‌ 6' ఘర్షణలు తలెత్తుతాయి. ఆ సమయంలో వసుంధరను ఒంటరిగా వదిలేసి, భర్త పారిపోతాడు. ఒంటరిగా మిగిలిన ఆమె వెంట రౌడీలు పడతారు. అప్పటికి చిత్ర ప్రథమార్ధం ముగుస్తుంది. ఆ తరువాత ఆమె ఏమైంది, ఆమె జీవితం ఎలా అనుకోని మలుపు తిరిగిందన్నది చిత్ర ద్వితీయార్ధం. 
## తారాగణం
* పరుచూరి వెంకటేశ్వరరావు
* రవిబాబు
* చంద్రమహేష్‌ 
* ఆషా సైని
* శ్వేతాబసుప్రసాద్ 
* రేవా
* కాశీ విశ్వనాథ్‌ 
* ఎన్.శంకర్ 
* జయంత్ సి పరాన్జీ
* వి.ఎన్‌. ఆదిత్య 
* వీరూపోట్ల
* కాదంబరి కిరణ్‌ కుమార్
* శివనాగు
* కాకినాడ శ్యామల
* పోసాని కృష్ణమురళి

## మూలాలు

వర్గం:నవల ఆధారంగా తీసిన సినిమాలు
గడ్డం వివేక్ వెంకటస్వామి

**గడ్డం వివేక్ వెంకటస్వామి,** అని కూడా పిలువబడే **గడ్డం వివేకానంద్**, భారతదేశానికి చెందిన తెలంగాణ రాజకీయ నాయకుడు. ఆయన 2009లో జరిగిన లోక్‌సభ ఎన్నికలలో పెద్దపల్లి లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.

వివేక్ 2023లో జరిగిన తెలంగాణ శాసనసభ ఎన్నికల్లో చెన్నూర్ నుండి ఎమ్మెల్యేగా ఎన్నికై,  2025 జూన్ 8న రేవంత్ రెడ్డి మంత్రివర్గంలో మంత్రిగా ప్రమాణస్వీకారం చేయగా, జూన్ 11న గనులు, కార్మిక ఉపాధి కల్పన శాఖలను కేటాయించింది.

గడ్డం వివేక్ 2025 జూన్ 12న మెదక్ జిల్లా ఇన్‌చార్జ్‌ మంత్రిగా నియమితుడయ్యాడు.

## జననం, విద్యాభాస్యం
జి. వివేకానంద 1957 నవంబరు 30న జి.వెంకటస్వామి, కళావతి దంపతులకు హైదరాబాద్‌లో జన్మించాడు. ఆయన బేగంపేట లోని హైదరాబాద్ పబ్లిక్ స్కూల్ లో పాఠశాల విద్యను, ఉస్మానియా మెడికల్ కాలేజీలో మెడిసిన్, ఎంబీబీఎస్ పూర్తి చేశాడు.
## రాజకీయ ప్రస్థానం
జి. వివేక్ తన తండ్రి వారసత్వంగా రాజకీయాల్లోకి వచ్చి 2009లో పెద్దపల్లి లోక్‌సభ నియోజకవర్గం నుండి కాంగ్రెస్ పార్టీ తరపున పోటీ చేసి ఎంపీగా గెలిచి పార్లమెంట్ బొగ్గు, ఉక్కు కమిటీల సభ్యుడిగా ఉన్నాడు. ఆయన తెలంగాణ రాష్ట్ర ఉద్యమం పతాక స్థాయికి చేరిన సమయంలో 2 జూన్‌ 2013న కాంగ్రెస్ పార్టీని వీడి తెలంగాణ రాష్ట్ర సమితి పార్టీలో చేరాడు. తెలంగాణ రాష్ట్రం ఆవిర్భావం తర్వాత 2014 మార్చి 31న తిరిగి కాంగ్రెస్‌లో చేరాడు. ఆయన 2014లో చెపెద్దపల్లి ఎంపీ అభ్యర్థిగా పోటీ చేసి ఓడిపోయాడు. జి. వివేక్ తర్వాత 2016లో టీఆర్‌ఎస్‌లో చేరి రాష్ట్ర ప్రభుత్వ సలహాదారుగా నియమితుడయ్యాడు.

జి. వివేక్ 2019లో జరిగిన లోక్‌సభ ఎన్నికల్లో టీఆర్ఎస్ తరపున టికెట్ రాకపోవడంతో ఆ పార్టీకి 2019 మార్చి 25న రాజీనామా చేశాడు. ఆయన 2019 ఆగస్టు 9న భారతీయ జనతా పార్టీలో చేరాడు. ఆయన 2021 అక్టోబరు 7న భారతీయ జనతా పార్టీ కేంద్ర కార్యవర్గ సభ్యుడిగా నియమితుడయ్యాడు. వివేక్ వెంకట స్వామి 2023 అక్టోబరు 5న  బిజెపి మేనిఫెస్టో కమిటీ చైర్మన్‌గా నియమితుడై, బీజేపీ అధిష్టానం పట్ల అసంతృప్తితో ఉన్నఆయన బీజేపీ పార్టీకి రాజీనామా చేస్తూ నవంబరు 01న తన రాజీనామా లేఖని రాష్ట్ర అధ్యక్షుడు కిషన్ రెడ్డికి పంపించాడు.

## నిర్వహించిన పదవులు
* 15వ లోక్‌సభ పార్లమెంట్ సభ్యుడు 
* బొగ్గు, ఉక్కు కమిటీల సభ్యుడు
* భారతీయ పరిశ్రమ యొక్క సమాఖ్య (సిఐఐ), ఆంధ్రప్రదేశ్ చాప్టర్, (2006-2007) ల అధ్యక్షుడు
* తయారీదారుల సంఘం అధ్యక్షుడు
* విశాఖ పరిశ్రమ సంస్థల ప్రచార ఉపాధ్యక్షుడు
* హైదరాబాద్‌ క్రికెట్‌ అసోసియేషన్‌ (హెచ్‌సీఏ) అధ్యక్షుడు
* చెన్నూరు శాసన సభ సభ్యుడు 
## ఆస్తులు-కేసులు

* 2023 ఎన్నికల అఫిడివిట్ ప్రకారం ఆస్తులు 6,06,67,86,871 రూపాయలుగా ఉంది.
* ఇతనిపై 5 కేసులు ఉన్నాయి.

## మూలాలు

వర్గం:జీవిస్తున్న ప్రజలు
వర్గం:15వ లోక్‌సభ సభ్యులు
వర్గం:1957 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:కరీంనగర్ జిల్లా రాజకీయ నాయకులు
వర్గం:పెద్దపల్లి జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:కరీంనగర్ జిల్లా పారిశ్రామికవేత్తలు
వర్గం:తెలంగాణ శాసన సభ్యులు (2023)
చావలి నాగేశ్వరరావు

**చావలి నాగేశ్వరరావు** జాతీయ చిత్రకారుడు.వివిధ నేతల, స్వాతంత్ర్య సమరయోధులు, అసాధారణ చిత్రకారులుగా గుర్తింపు పొందిన మహనీయులు. 
## జీవిత విశేషాలు
ఆయన రేపల్లె మండలం పేటేరు గ్రామములో 1891, ఆగష్టు 14న జన్మించారు. బాల్యం నుండి చదువు కంటే చిత్రలేఖనంపై ఆసక్తిని పెంచుకున్నారు. పాఠశాలలో ఆయన పాఠాలను వినకుండా బోధిస్తున్న ఉపాధ్యాయుల చిత్రాలను గీసేవారు. 1909లో మెట్రిక్ పరీక్షలలో ఉత్తీర్ణత సాధించలేకపోయారు. ఆయన తన చిత్రకళపై ఆసక్తి కారణంగా ముంబయి వెళ్ళి చిత్రకళాశాలలో చేరాలనుకున్నప్పటికీ పెద్దలు అంగీకరించలేదు. కానీ ఆయన ఎవరికీ చెప్పకుండా ముంబయి వెళ్ళి ఒక స్టుడియోలో పనిలో చేరారు. జె.జె. స్కూల్ ఆఫ్ ఆర్ట్ద్స్ లో చేరారు. నాలుగేళ్ళ కోర్సు తర్వాత స్వంతంగా ముంబయిలో "ఆంధ్ర చిత్రశాల" పేరుతో స్టుడియో ప్రారంభించారు. ఆయన అనీబిసెంటు, మహాత్మా గాంధీ, బాలగంగాధర తిలక్, సర్థార్ వల్లభబాయి పటేల్ వంటి అనేకమంది జాతీయ నాయకుల చిత్రాలను గీసారు. వీటిని ప్రభుత్వ కార్యాలయాలలో అలంకరించాలని ప్రభుత్వం ఉత్తర్వులు జారీ చేసింది. ఈ చిత్రాలకు వీరు వరల్డ్ కాపీరైట్ ను **పేటెంట్** హక్కును గూడా పొందినారు.

ఆయన జాతీయ ఉద్యమంలో పాల్గొన్నారు. జాతీయ చిత్రకారునిగా ఎంతో సంపాదించారు. ఎందరికో ఆర్థిక సహాయం చేసారు. వీరు 1970 మే 9 న మరణించారు.
## మూలాలు

వర్గం:భారతీయ చిత్రకారులు
వర్గం:1891 జననాలు
వర్గం:1970 మరణాలు
వర్గం:గుంటూరు జిల్లా చిత్రకారులు
వర్గం:గుంటూరు జిల్లా స్వాతంత్ర్య సమర యోధులు
బులుసు సూర్య ప్రకాశ శాస్త్రి

**బులుసు సూర్య ప్రకాశ శాస్త్రి** తెనాలిలో సాధన గ్రంథ మండలి స్థాపకుడు. 
## జీవిత విశేషాలు
ఆయన అమలాపురం దగ్గర భట్నవిల్లిలో జన్మించారు. ఆయన బాల్యంలో పలకా బలపం పట్టలేదు. స్కూలుకు వెళ్లలేదన్నమాటేగాని, తండ్రి నేలపై రాయించిన అక్షరాభ్యాసంతోనే వేదం, తర్కం, వ్యాకరణ శాస్త్రాలను నేర్చుకున్నారు. ఆయన విజయనగరం మహరాజా కాలేజీ, కోవూరు కాలేజీ, తెనాలి కాలేజీల్లో విద్యాభ్యాసం చేసారు. మధూకరం, వారాలు చేసుకొంటూ ఉభయ భాషాప్రవీణ, విద్వాన్ పరీక్షల్లో ఉత్తీర్ణుడయ్యారు. కృష్ణ యజుర్వేదం చదివి సంస్కృతంలో దిట్ట అనిపించుకొన్నారు. జ్యోతిష్యశాస్తాన్ని అధ్యయనం చేశారు. విభూతి, బాలకేసరి, తరణి, కృష్ణాపత్రికల్లో మాస, వారఫలాలు రాశారు. 
## ఉద్యోగ జీవితం
తెనాలి సంస్కృత కళాశాలలో ఐదేళ్లు, తాలూకా ఉన్నత పాఠశాల బ్రాంచిలో 36 ఏళ్ల పనిచేసి 1912లో పదవీవిరమణ చేసారు. గోరఖ్‌పూర్లో ఆధ్యాత్మిక గ్రంథాలు ప్రచురించే గీతాప్రెస్‌ను సందర్శించిన సందర్భంలో అదే తరహాలో గ్రంథప్రచురణకు నిర్ణయం తీసుకొన్నారు. 1945లో తెనాలిలో "సాధన గ్రంధమండలి" అనే సంస్థను ప్రారంభించారు. రాష్ట్రంలోనే కాదు, ఇతర రాష్ట్రాలు, దేశాల్లోని తెలుగువారి ఆధ్యాత్మిక గ్రంథాల అవసరాలను "సాధన" తీరుస్తూ వచ్చింది. శంకర గ్రంథ రత్నావళి పేరుతో శంకర భగవత్పాదుల సమగ్ర సాహిత్యాన్ని తెలుగులో 17 సంపుటాలుగా తీసుకొచ్చారు. శంకరుల ప్రస్థాన త్రయంలోని భగవద్గీత శంకర భాష్యాన్ని మూడు భాగాలుగా తెచ్చారు. భారతదేశంలో శంకరాచార్య గ్రంథాలన్నీ ప్రచురించినది సూర్యప్రకాశశాస్త్రి ఒక్కరే అని అంటారు. హరినామ మహిమ శతకం, భగవత్ ప్రాప్తి, ఈశ్వర సాక్షా త్కారం, సప్త మహావ్రతము, సుందర భారతయాత్ర, గీతా ప్రతిభ, శ్రీరామపూజ, తులసీపూజ, శ్రీకృష్ణ బదరీయాత్ర, నేపాలయాత్ర, సప్త మహావ్రతములుతో సహా 800 పైగా ఆధ్మాత్మిక పుస్తకాలను రూపొందించారు. 107 సంవత్స రాల వయసులో కన్నుమూశారు.

## మూలాలు
* సాక్షి దినపత్రిక 27-01-2017 - పలకా బలపం పట్టని పండితుడు

వర్గం:ఆధ్యాత్మిక గ్రంథ రచయితలు
వర్గం:తూర్పు గోదావరి జిల్లా పుస్తక ప్రచురణకర్తలు
వర్గం:గుంటూరు జిల్లా పుస్తక ప్రచురణకర్తలు
వర్గం:తూర్పు గోదావరి జిల్లా సంస్కృత పండితులు
16 ఎవ్రీ డీటెయిల్ కౌంట్ (అనువాద చిత్రం)

**16 ఎవ్రీ డీటెయిల్ కౌంట్** (Dhuruvangal Pathinaaru (English: 16 Extremes) అనే తమిళ అనువాద చిత్రాన్ని కార్తిక్ నరేన్ దర్శకత్వం వహించాడు. ఈ చిత్రానికి రచయితగా, నిర్మాతగా తనే వ్యవహరించాడు.  ఈ చిత్ర కథానాయకుడిగా రహమాన్ నటించాడు. ఈ చిత్రం విడుదలై విమర్శకుల నుండి,, ప్రేక్షకుల నుండి ప్రశంసలు పొందింది.

## కథ
దీపక్ అనే పోలీస్ ఆఫీసర్ ఒక కేసు గురించి పరిశోధన చేస్తుంటాడు. ఓ హత్య, ఓ కిడ్నాప్, ఒక వ్యక్తిని కారుతో గుద్ది హత్య చేయడం - ఈ మూడూ ఓ రాత్రి  ఒకే సమయంలో, ఒకే ప్రాంతంలో జరుగుతాయి. పోలీసులు తమ విచారణలో నిందితుడిని పట్టుకున్నారా లేదా అనేది మిగిలిన సినిమా. చివరి సన్నివేశం వరకు ఉత్కంఠ భరితంగా స్క్రీన్ ప్లే నడుస్తుంది.

## మూలాలు
కాకుమాను ఉళక్కి

కాకుమాను ఉళక్కి ఆంధ్రప్రదేశ్ కు చెందిన వైద్యుడు, మేజర్.

## జీవిత విశేషాలు
కాకుమాను ఉళక్కి ఆంధ్ర ప్రదేశ్ రాష్ట్రంలోని గుంటూరు జిల్లాకు చెందిన తెనాలి లో  1891 డిసెంబరు 1 న జన్మించాడు. తనదేహాన్ని ఆస్తినీ సమాజానికి అంకితం చేసిన మహనీయుడు. అనాటమీలో మెకంజీ పురస్కారం పొందిన తొలి భారతీయుడు. గోవిందరాజుల సుబ్బారావుతో కలిసి తెనాలిలో తొలి ప్రజా వైద్య శాలను ప్రారంభించాడు. అతను 1964 డిసెంబరు 24న మరణించాడు.    అతని దేహాన్ని గుంటూరు మెడికల్ కాలేజికి అప్పగించారు.

## మూలాలు

వర్గం:1891 జననాలు
వర్గం:1964 మరణాలు
వర్గం:తెలుగువారిలో వైద్యులు